**Zaključci i preporuke znanstvenog sektora o tranziciji Hrvatske prema klimatskoj neutralnosti**

Ovaj set zaključaka i preporuka sastavljen je na temelju Panel rasprave s znanstvenim sektorom o tranziciji Hrvatske prema klimatskoj neutralnosti održanoj 24.09.2021. te rezultata ankete koju je po završetku 23.9. 2021. ispunilo 243 znanstvenika.

U panel raspravi sudjelovali su panelisti:

* dr.sc. Mladen Domazet, Institut za političku ekologiju
* prof. Danijel Jug, Fakultet agrobiotehničkih znanosti Osijek
* dr.sc. Ivan Guettler, DHMZ
* dr.sc. Jelena Puđak; Institut društvenih znanosti "Ivo Pilar"
* dr.sc. Ivica Vilibić Institut „Ruđer Bošković“

Doc. dr. sc. Ankica Kovač, Fakultet strojarstva i brodogradnje je moderirala raspravu.

Ovi zaključci i preporuke predstavit će se na završnoj konferenciji 27.10.2021.

**Zaključci i preporuke**:

* Znanstvenici shvaćaju da je odgovornost za djelovanje podijeljena između izvršne nacionalne vlasti i društva u cjelini. Nije dakle isključivo niti na jednima niti drugima.
* Recikliranje i zeleni konzumerizam dominantni su alati koji su znanstvenicima osobno na raspolaganju – mi znamo da to nije samo po sebi dovoljno, niti općenito, niti posebno za njihovu ulogu u društvu kao znanstvenika.
* 90% znanstvenika je u strahu od pseudo-znanosti i zdvaja nad izoliranom i pasivnom znanstvenom zajednicom u suočavanju s kritičnim društvenim problemima – treba im dati poticaj i smislenu platformu.
* Znanstvenici su većinom nezadovoljni obrazovanjem o klimatskim promjenama na sveučilištima.
* Znanstvenici uglavnom već rade na pitanjima vezanim uz klimatske promjene ali nedovoljno međusobno surađuju i nemaju projekata/financiranja/poticaja direktno usmjerenih na tu temu.
* Znanstvenici pozivaju na više interdisciplinarnih istraživanja, s posebnim naglaskom na uključivanje društvenih i humanističkih znanosti, s naglaskom na RH i primjenu spoznaja na prilagodbu u RH.
* Potrebno je uključiti znanstvenike u dijalog dionika o klimatskim promjenama.
* Potrebno je uključiti znanstvenike u oblikovanje zakona.
* Potrebno je odluke temeljiti na znanstvenim činjenicama.
* Potrebno je uvesti klimu i klimatske promjene u kurikulume kao obvezan dio obrazovanja.